Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7240

z) Megbízható ismeretekkel rendelkezzenek az Európán kívüli civilizációkról, illetve arról, hogy az első világháború után a politika glóbuszközpontú méreteket kezd ölteni. aa) Szerezzenek elemi szintű ismereteket a XX. század első felének történeti kutatásairól, módszereinek sajátosságairól. bb) Váljanak képessé a különböző kultúrák, korok és korszakok több szempontú összehasonlítására különösen mentalitástörténeti és életmódtörténeti vonatkozásban. cc) A XX. század karizmatikus személyiségeiről rendelkezzenek kellő információval. dd) Hitler és Sztálin életútját a szociálpszichológus és a pszichológus vizsgálati módszereivel is tudják elemezni. ee) Tanulmányai és a XX. század első felének történelmi tényei alapján tudatosuljanak a tanulókban az, hogy a történelem organikus fejlődésében való hit éppen a XX. század emberiség- és civilizációellenes eseményei miatt megkérdőjeleződött. ff) Ismerjék fel a termelés új szervezeti formáinak és társadalomformáló hatásának kölcsönhatását. gg) Példákkal bizonyítsák a gazdaság, a gazdálkodás és a környezet viszonyának alakulását a XX. században. hh) Legyenek képesek bemutatni a parlamenti rendszerek működését és felépítését. ii) Tudják bemutatni az általános, az egyenlő és a titkos választójogért folyó küzdelem problémakörét egy XX. századi példán keresztül. jj) Tudják bemutatni a polgári demokratikus és totális rendszerek közötti különbséget. Legyenek képesek bemutatni egy-egy politikai-szövetségi rendszer kialakulását, célkitűzését. 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes